**Ministru kabineta noteikumu projekta**

**„Par Latvijas Republikas valdības un Ķīnas Tautas Republikas valdības līgumu par sadarbību kultūras jomā” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
|  1. | Pamatojums | Ministru kabineta noteikumu projekts „Par Latvijas Republikas valdības un Ķīnas Tautas Republikas valdības līgumu par sadarbību kultūras jomā” (turpmāk – Projekts) izstrādāts atbilstoši likuma „Par Latvijas Republikas starptautiskajiem līgumiem” 6.panta otrajai daļai un ievērojot abu līgumslēdzēju pušu interesi. |
|  2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts izstrādāts, atsaucoties uz Ķīnas puses iniciatīvu noslēgt jaunu līgumu starp Latvijas Republiku un Ķīnas Tautas Republiku par sadarbību kultūrā 1996.gada 2.septembrī noslēgtā „Latvijas Republikas valdības un Ķīnas Tautas Republikas valdības Kultūras un izglītības sadarbības līguma” vietā. Vienlaikus tā ir paudusi vēlmi noslēgt līgumus atsevišķi kultūras un atsevišķi izglītības jomā. Kultūras ministrija ir izstrādājusi „Latvijas Republikas valdības un Ķīnas Tautas Republikas valdības līgumu par sadarbību kultūras jomā” (turpmāk – līguma projekts). Savukārt Izglītības un zinātnes ministrija ir izstrādājusi „Latvijas Republikas valdības un Ķīnas Tautas Republikas valdības līguma par sadarbību izglītības jomā” projektu un virza apstiprināšanai attiecīgos Ministru kabinetā noteikumus.Līguma projekts paredz, ka puses rosina un sekmē apmaiņu un sadarbību kultūrā starp abām valstīm – veicina kontaktus, apmaiņu un sadarbību materiālā un nemateriālā kultūras mantojuma, muzeju, vizuālās un lietišķās mākslas, mūzikas un izpildītājmākslas, bibliotēku, literatūras un tulkojumu, kino un citās kultūras jomās, apmainās ar informāciju par starptautiskiem pasākumiem kultūras un mākslas nozarēs, kas tiek rīkoti attiecīgajā valstī, un rosina otras puses pārstāvju dalību šajos pasākumos. Sadarbība ar Ķīnu norit ļoti aktīvi un tai ir tendence paplašināties. Latvijas kultūras pārstāvji un mākslinieciskie kolektīvi regulāri tiek aicināti piedalīties dažādos festivālos un pasākumos Ķīnā, savukārt Latvijā uzstājas Ķīnas mākslinieciski kolektīvi un tiek rīkotas mākslas izstādes: 2014.gadā notika Liepājas Simfoniskā orķestra koncertturneja (11 koncerti) vairākās Ķīnas pilsētās; 2015.gadā Latvijas Nacionālajā operā un baletā uzstājās Ķīnas Nacionālās Pekinas operas kompānija ar viesizrādi „Female Generals of the Yang Family”; 2016.gadā Mākslas muzejā „Rīgas Birža” bija skatāma Senās Ķīnas mākslas izstāde „Zīda ceļš”, kas tapusi sadarbībā ar organizāciju „Art Exhibitions China”, notiek delegāciju un ekspertu braucieni. Līguma projekts paredz, ka puses sadarbosies, lai apmācītu kultūras un mākslas profesionāļus un mantojuma profesionāļus un pilnveidotu to prasmes konkrētās nozarēs, padziļinās sadarbību starp muzejiem, arheoloģiskās izpētes iestādēm un iestādēm, kas nodarbojas ar kultūras mantojuma aizsardzību un restaurāciju.Latvijas muzejos laika gaitā ir izveidojies ievērojams ķīniešu mākslas priekšmetu krājums, kura uzturēšanai un saglabāšanai nepieciešama Ķīnas speciālistu ekspertīze un Latvijas muzeju darbinieku apmācība specifiskos restaurēšanas jautājumos. Tāpat ir nepieciešama pieredzes apgūšana muzeoloģijas jautājums.Līguma projekts paredz, ka puses nodrošinās rakstnieku un mākslinieku apmaiņas braucienus, izpildītājmākslas trupu apmaiņas turnejas, kā arī organizēt kultūras un mākslas izstādes otras puses valstī.Līguma īstenošanai puses izstrādās un apstiprinās periodiskas apmaiņas programmas, kurās izklāstīti sadarbības organizatoriskie un finanšu noteikumi tādā mērā, kādā katrai Pusei to atļauj pieejamais finansējums.2015.gada 12.novembrī tika parakstīts 1996.gadā noslēgtā un šobrīd spēkā esošā starpvaldību līguma izpildu instruments „Latvijas Republikas Kultūras ministrijas un Ķīnas Tautas Republikas Kultūras ministrijas kultūras apmaiņas programma 2016.–2020. gadam”. Kultūras ministrijā izveidotā Valsts budžeta apakšprogrammas 22.02.00 „Kultūras pasākumi, sadarbības līgumi un programmas” finanšu līdzekļu sadales komisija lemj par efektīvu valsts budžeta finanšu līdzekļu piešķiršanu projektiem, pamatojoties, tostarp, uz noslēgtajiem starptautiskajiem līgumiem.Kopš 2013.gada Latvija aktīvi iekļaujas Austrumeiropas un Centrāleiropas valstu un Ķīnas sadarbības jeb „16+1” formātā, kas būtiski papildina un paplašina Latvijas un Ķīnas divpusējās attiecības kultūrā. Šī formāta ietvaros notiek kultūras ministru sanāksmes, atsevišķu kultūras nozaru (literatūra, radošās industrijas, nemateriālais mantojums u.c.) forumi, kultūras darbinieku (mākslinieku, komponistu, teātru festivālu un koncertorganizāciju direktoru u.c.) pētnieciskie braucieni uz Ķīnu. Visa 2017.gada laikā vairākās Ķīnas pilsētās norisināsies „16+1 kultūras sezona”, kurā piedalīsies arī Latvijas pārstāvji (bērnu teātris „Zīļuks”, laikmetīgās dejas grupa „ARA” un Olga Žitluhina, Latvijas Radio bigbends, Daumanta Kalniņa kvintets, Māra Briežkalna kvintets, koklētāja Laima Jansone, dziedātāja Ieva Parša, tiks eksponēta vizuālās mākslas izstāde). |
|  3. | Projekta izstrādē iesaistītās institūcijas | Līguma projektu izstrādāja Latvijas Republikas Kultūras ministrija. |
| 4. | Cita informācija | Papildus saistības Latvijas Republikai līguma projekts nerada. Līguma projektā paredzēto pasākumu īstenošana tiks nodrošināta no Kultūras ministrijai piešķirtajiem valsts budžeta līdzekļiem. Līgumu plānots parakstīt 3.Centrāleiropas un Austrumeiropas valstu un Ķīnas kultūras sadarbības forumā, kas notiks Ķīnā, Handžou (*Hangzhou*), no 2017.gada 21. līdz 25.septembrim un kurā plāno piedalīties kultūras ministre D.Melbārde. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Valsts pārvaldes institūcijas un nevalstiskās organizācijas, ar kurām Kultūras ministrija ir noslēgusi līdzdarbības līgumus par valsts pārvaldes uzdevumu deleģēšanu kultūras jomā un kuru darbību var skart Latvijas un Ķīnas kultūras sadarbības jautājumi.  |
| 2. | Tiesiskā regulējuma ietekme uz tautsaimniecības un administratīvo slogu | Projektstautsaimniecības attīstību neietekmē. Sabiedrības grupu un institūciju tiesības un pienākumus nemaina. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

*Anotācijas III un V sadaļa – Projekts šo jomu neskar.*

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Cita informācija | Līgums stāsies spēkā tā parakstīšanas dienā. Saskaņā ar Vīnes konvencijas 30.pantu 1996.gadā noslēgtais Latvijas Republikas valdības un Ķīnas Tautas Republikas valdības Kultūras un izglītības sadarbības līgums ir spēkā tikai tiktāl, ciktāl tā noteikumi ir savienojami ar Līguma noteikumiem.Ar Ministru kabineta 2017.gada 30.maija noteikumiem Nr.276 „Par Latvijas Republikas valdības un Ķīnas Tautas Republikas valdības līgumu par sadarbību izglītības jomā” Izglītības un zinātnes ministrijas gatavotais Latvijas Republikas valdības un Ķīnas Tautas Republikas valdības līguma par sadarbību izglītības jomā projekts ir pieņemts un apstiprināts.Ar Ķīnas pusi ir panākta vienošanās, ka pēc Latvijas Republikas valdības un Ķīnas Tautas Republikas valdības līguma par sadarbību kultūras jomā stāšanās spēkā „Latvijas Republikas Kultūras ministrijas un Ķīnas Tautas Republikas Kultūras ministrijas kultūras apmaiņas programma 2016.-2020.gadam”, kas noslēgta saskaņā ar 1996.gada līgumu, būs spēkā līdz 2020.gada 31.decembrim. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Republikas Kultūras ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Kultūras ministre D.Melbārde

Vīza: Valsts sekretārs S.Voldiņš

Tiškina 67330274

Janina.Tiskina@km.gov.lv